S-471/2010

Málið, sem dómtekið var 6 .júlí síðastliðinn, er höfðað með ákæru ríkissaksóknara, útgefinni 21. júní 2010 á hendur „A-kk-þgf Þ-kk-þgf V-kk-þgf, Baldursgötu 26, Reykjavík, E-kvk-þgf R-kvk-þgf E-kvk-þgf, Vesturbergi 38, Reykjavík, J-kvk-þgf S-kvk-þgf H-kvk-þgf, Dvergabakka 18, Reykjavík, og R-kk-þgf M-kk-þgf J-kk-þgf, Vesturbergi 38, Reykjavík, fyrir fíkniefnalagabrot framin á árinu 2010 í Reykjavík nema annað sé tekið fram:

I.

Gegn ákærðu A-kk-þgf Þ-kk-þgf, E-kvk-þgf R-kvk-þgf og R-kk-þgf M-kk-þgf fyrir stórfellt fíkniefnalagabrot með því að hafa staðið saman að innflutningi á samtals 1.765,18 g af kókaíni til Íslands frá Spáni ætluðu til söludreifingar í ágóðaskyni. Fíkniefnin voru falin í þremur ferðatöskum sem ákærðu E-kvk-nf R-kvk-nf og R-kk-nf M-kk-nf fluttu til landsins með farþegaflugi. Allt eins og nánar er lýst í ákæruliðum I/1 og I/2.

1. Ákærði A-kk-nf Þ-kk-nf lagði á ráðin um innflutning fíkniefnanna og í febrúar eða mars fékk hann meðákærðu E-kvk-þf R-kvk-þf og R-kk-þf M-kk-þf til að fara til Alicante á Spáni og taka þar við ferðatöskum með fíkniefnunum, greiða fyrir fíkniefnin og flytja þau til landsins. Mánudaginn 29. mars, að Vesturbergi 191, aðstoðaði ákærði meðákærðu E-kvk-þf R-kvk-þf og R-kk-þf M-kk-þf við rafræna bókun hótelgistingar á Spáni. Mánudaginn 29. mars, að Vesturbergi 38, afhenti ákærði meðákærðu E-kvk-þgf R-kvk-þgf og R-kk-þgf M-kk-þgf tvö gjafabréf frá Iceland Express að fjárhæð samtals kr. 200.000, sem meðákærðu notuðu til að greiða fyrir fargjaldið til Spánar sama dag, og 1.000 evrur til uppihalds. Miðvikudaginn 31. mars afhenti ákærði meðákærðu E-kvk-þf R-kvk-þgf og R-kk-þgf M-kk-þgf, að Vesturbergi 191, 600.000 krónur í peningum og millifærði 132.000 krónur inn á bankareikning meðákærðu E-kvk-ef R-kvk-ef, til að skipta í evrur og greiða fyrir fíkniefnin, sbr. ákærulið I/2.

2. Ákærðu E-kvk-nf R-kvk-nf og R-kk-nf M-kk-nf tóku að sér, í félagi, í febrúar eða mars, að beiðni meðákærða A-kk-ef Þ-kk-ef, að flytja umrætt kókaín til landsins. Ákærðu tóku við fjármunum frá meðákærða A-kk-þgf Þ-kk-þgf, sbr. ákærulið I/1. og skiptu þeim í evrur í útibúi Arion banka í Kringlunni miðvikudaginn 31. mars. Ákærðu fóru með farþegaflugi til Alicante á Spáni laugardaginn 3. apríl. Þar hittu þau óþekktan vitorðsmann miðvikudaginn 7. eða fimmtudaginn 8. apríl sem afhenti þeim ferðatöskurnar sem fíkniefnin voru falin í og ákærðu greiddu fyrir fíkniefnin með þeim fjármunum sem meðákærði A-kk-nf Þ-kk-nf hafði afhent þeim, sbr. ákærulið I/1. Ákærðu höfðu fíkniefnin í vörslum sínum á Hótel Castilla Alicante þar til þau fluttu ferðatöskurnar til Íslands frá Spáni með flugi AEU-184 sunnudaginn 11. apríl en efnin fundust við leit í farangri þeirra við komuna til Keflavíkurflugvallar.

Telst þetta varða við 173. gr. a. almennra hegningarlaga nr. 19/1940, sbr. 1. gr. laga nr. 64/1974 og 1. gr. laga nr. 32/2001.

II.

Gegn ákærða A-kk-þgf Þ-kk-þgf með því að hafa afhent meðákærðu E-kvk-þgf R-kvk-þgf og R-kk-þgf M-kk-þgf, til geymslu á heimili þeirra að Vesturbergi 38, samtals 35,9 g af hassi, 19,06 g af maríhúana og 0,27 g af tóbaksblönduðu kannabisefni, sem lögregla fann við húsleit fimmtudaginn 15. apríl.

III.

Gegn ákærðu E-kvk-þgf R-kvk-þgf og R-kk-þgf M-kk-þgf með því að hafa fimmtudaginn 15. apríl, að Vesturbergi 38, haft í vörslum sínum samtals 1,65 g af amfetamíni, 23,51 g af maríhúana, 36,35 g af hassi og 0,27 g af tóbaksblönduðu kannabisefni, sem lögregla fann við húsleit.

IV.

Gegn ákærðu A-kk-þgf Þ-kk-þgf og J-kvk-þgf S-kvk-þgf með því að hafa fimmtudaginn 22. apríl, að Vesturbergi 191, haft í vörslum sínum samtals 32,86 g af maríhúana, 2,42 g af hassi og 1,33 g af tóbaksblönduðu kannabisefni, sem lögregla fann við húsleit.

Brot samkvæmt II., III. og IV. ákærulið teljast varða við 2. gr., sbr. 5. gr. laga um ávana- og fíkniefni nr. 65/1974,sbr. og 6. gr. sömu laga að því er varðar meðferð ákærðu E-kvk-ef R-kvk-ef og R-kk-ef M-kk-ef á amfetamíni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Dómkröfur:

1. Að ákærðu verði dæmd til refsingar.

2. Að ákærðu verði dæmd til greiðslu alls sakarkostnaðar.

3. Að framangreind 1.765,18 g af kókaíni, 1,65 g af amfetamíni, 38,77 g af hassi, 56,37 g af maríhúana og 1,6 g af tóbaksblönduðu kannabisefni, sem hald var lagt á, verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni.

4. Að samtals kr. 100.000 í reiðufé sem fannst við húsleit að Vesturbergi 191 í Reykjavík, sbr. ákærulið IV. verði gert upptækt með vísan til 1. tl. 1. mgr. 69. gr. b almennra hegningarlaga nr. 19/1940, sbr. 2. gr. laga nr. 149/2009 og 7. mgr. 5. gr. laga nr. 65/1974, sbr. 1. gr. laga nr. 60/1980 og 2. mgr. 14. gr. reglugerðar nr. 233/2001.“

Við þingfestingu játaði ákærði A-kk-nf Þ-kk-nf sök en gerði athugasemd við eitt atriði í ákæru. Önnur ákærðu neituðu sök. Við aðalmeðferð játuðu ákærðu, E-kvk-nf R-kvk-nf og R-kk-nf M-kk-nf, sök í meginatriðum, en höfðu uppi athugasemdir við einstök atriði ákærunnar. Ákærða J-kvk-nf S-kvk-nf neitaði sök sem fyrr. Hún krefst sýknu en hin ákærðu krefjast vægustu refsingar. Þess er krafist að sakarkostnaður, þar með talin málsvarnarlaun, falli á ríkissjóð.

II

Málavextir eru þeir að ákærðu, E-kvk-nf R-kvk-nf og R-kk-nf M-kk-nf, voru handtekin á Keflavíkurflugvelli að morgni sunnudagsins 11. apríl 2010, en þau voru þá að koma frá Spáni. Við leit í farangri þeirra, tveimur ferðatöskum og einni handtösku, kom í ljós hvítt efni sem gaf sterka svörun sem kókaín. Reyndist það vera 1765,18 grömm að þyngd. Tekin voru sýni úr hverri tösku og þau rannsökuð. Í tveimur sýnanna var styrkur kókaíns 81% sem samsvarar 91% af kókaínklóríði, en í þriðja sýninu var styrkur kókaíns 63% sem samsvarar 71% af kókaínklóríði.

Við rannsókn málsins leitaði lögreglan á heimili ákærðu, E-kvk-ef R-kvk-ef og R-kk-ef M-kk-ef, að Vesturbergi 38 og fann þar 1,65 g af amfetamíni, 23,51 g af maríhúana, 36,35 g af hassi og 0,27 g af tóbaksblönduðu kannabisefni. Eins var leitað á heimili hinna ákærðu að Vesturbergi 191 og þar fannst 32,86 g af maríhúana, 2,42 g af hassi og 1,33 g af tóbaksblönduðu kannabisefni. Einnig fundust 100.000 krónur í peningum í skúffu í skáp.

Ákærðu voru yfirheyrð af lögreglu og þar bar ákærði R-kk-nf M-kk-nf að meðákærði A-kk-nf Þ-kk-nf hefði boðið sér og unnustu sinni, meðákærðu E-kvk-þgf R-kvk-þgf, að fara í ferð til Spánar og ná í töskur. Hann kvaðst hafa vitað að í töskunum áttu að vera fíkniefni. Þau hafi átt að fá peningagreiðslu fyrir þetta. Ákærða E-kvk-nf R-kvk-nf bar á sama hátt og meðákærði um ferðina, tilgang hennar og hlutverk meðákærða A-kk-ef Þ-kk-ef. Ákærði A-kk-nf Þ-kk-nf var yfirheyrður fyrir dómi 30. apríl síðastliðinn og viðurkenndi hann þá að hafa fengið framangreind meðákærðu til fararinnar. Hann kvað sér hafa verið boðið að fara ferðina af manni nokkrum, sem hann skuldaði fé, en neitað. Ákærði kvaðst hafa vitað að meðákærðu væru í fjárhagsvandræðum og því boðið þeim að fara ferðina. Ákærða J-kvk-nf S-kvk-nf kannaðist við hjá lögreglu að hafa átt „grasið“ sem fannst heima hjá henni og meðákærða A-kk-þgf Þ-kk-þgf, en kannaðist ekki við að eiga önnur fíkniefni sem fundust þar.

Ákærðu voru úrskurðuð í gæsluvarðhald í þágu rannsóknar málsins sem hér segir: A-kk-nf Þ-kk-nf frá 23. apríl og sætir hann enn gæsluvarðhaldi, E-kvk-nf R-kvk-nf og R-kk-nf M-kk-nf frá 11. apríl til 5. maí og J-kvk-nf S-kvk-nf frá 23. apríl til 30. sama mánaðar.

III

Ákærði A-kk-nf Þ-kk-nf játaði sök samkvæmt I. kafla ákærunnar, nema hvað hann kvaðst ekki hafa lagt á ráðin um innflutning fíkniefnanna. Hann kvaðst hafa fengið meðákærðu, E-kvk-þf R-kvk-þf og R-kk-þf M-kk-þf, til að flytja fíkniefnin til landsins eins og greinir í ákærunni. Hann kvað rétt greint frá magni fíkniefnanna í ákærunni. Þá játaði hann alfarið sök í II. kafla ákærunnar. Hann játaði og sök samkvæmt IV. kafla og kvaðst einn hafa átt fíkniefnin en meðákærða J-kvk-nf S-kvk-nf hefði ekki átt þau. Hann hefði keypt efnin og kvaðst hafa falið þau í kjallaranum og eldhúsinu, en um það hefði meðákærða ekki vitað. Ákærði kvaðst hafa afhent meðákærðu E-kvk-þgf R-kvk-þgf efnin, sem tilgreind eru í III. kafla ákærunnar, til geymslu. Hann kvað 100.000 krónurnar, sem fundust heima hjá honum, hafi verið afgangur af örorkubótum meðákærðu J-kvk-ef S-kvk-ef.

Ákærði kvað upphaf málsins hafa verið það að komið hefði verið að máli við hann og hann beðinn að fara þessa ferð ásamt meðákærðu J-kvk-þgf S-kvk-þgf. Hann kvaðst hafa neitað því og þá verið spurður hvort hann vissi um einhvern sem myndi vilja það og þá hefði hann talað við meðákærðu E-kvk-þf R-kvk-þf, enda vitað að hún og meðákærði R-kk-nf M-kk-nf væru í peningavandræðum. Þau hafi verið til í það, en ákærði kvaðst ekki hafa komið nálægt skipulagningu innflutningsins að öðru leyti. Þó hafi hann haft milligöngu um að láta þau hafa peninga fyrir kostnaði og andvirði fíkniefnanna. Hann hafi ekkert komið að kaupum á fíkniefnunum erlendis og ekkert vita hver lét þau hafa efnin á Spáni. Ákærði kvað O-kk-þf F-kk-þf G-kk-þf hafa beðið sig um að hafa þessa milligöngu um að flytja fíkniefnin til landsins. O-kk-nf F-kk-nf hafi komið heim til sín án þess að gera boð á undan sér og hafi þeir farið út í göngutúr og þá hafi þeir lagt á ráðin um innflutninginn. Ákærði kvaðst hafa skuldað vini O-kk-ef F-kk-ef 300.000 krónur og hafi erindi O-kk-ef F-kk-ef til sín verið að innheimta skuldina. Síðan hafi O-kk-nf F-kk-nf leitt talið að því að ákærði ætti að fara þessa ferð til þess, meðal annars, að geta greitt skuldina. Ákærði kvaðst hafa litið svo á að með því að fá meðákærðu til að fara ferðina væri hann að greiða skuldina. Hann kvað meðákærðu hafa vitað að hann hvorki fjármagnaði né skipulagði ferðina. Þau hafi meðal annars vitað að hann þurfti alltaf að ræða við annan mann áður en ákvarðanir voru teknar varðandi ferðina. Hann kvaðst ekki hafa vitað hvort fíkniefnin væru amfetamín eða kókaín og ekki vitað hversu mikið magnið átti að vera. Hann hafi sagt meðákærðu að um annað hvort væri að ræða, en ekki mundi hann það nánar.

Ákærða E-kvk-nf R-kvk-nf bar að sig og meðákærða R-kk-þf M-kk-þf hafa vantað peninga og því ákveðið að fara þessa ferð að beiðni meðákærða A-kk-ef Þ-kk-ef. Þau hafi átt að fara til Spánar og sækja þar töskur með fíkniefnum, annaðhvort amfetamín eða kókaín, en ekki vissi hún hversu mikið magnið átti að vera. Þau áttu ekki að setja sig í samband við mann úti heldur myndi maður þar hafa samband við þau, sem hann og gerði. Hún kvað meðákærða A-kk-þf Þ-kk-þf hafa látið þau hafa fé til fararinnar. Hún kvaðst vita að það var ekki frá honum komið, en vissi ekki frá hverjum það var. Þau hafi vitað að annar maður hafi verið á bak við meðákærða A-kk-þf Þ-kk-þf. Ákærða kvað þau hafa rætt við meðákærða A-kk-þf Þ-kk-þf um að þau myndu fá 3 til 4 milljónir fyrir ferðina. Ákærða kvaðst hafa tekið við einhverju af efnunum, sem greinir í II. kafla, til geymslu frá meðákærða A-kk-þgf Þ-kk-þgf, en það hafi tíðkast að hún geymdi fíkniefni fyrir hann. Varðandi III. kafla bar ákærða að þessi efni hafi verið á heimilinu og verið geti að eitthvað af þeim hafi þau tekið til geymslu frá meðákærða A-kk-þgf Þ-kk-þgf. Ákærðu voru sýndar myndir af efnunum og kannaðist hún ekki við hassbút sem fannst í þvottahúsi en kannaðist við maríhúana sem fannst þar. Þá kannaðist hún við að eiga hassmola sem fannst í þvottahúsi og kannabis og amfetamín sem fannst í forstofu.

Ákærði R-kk-nf M-kk-nf bar að meðákærði A-kk-nf Þ-kk-nf hefði beðið sig og meðákærðu E-kvk-þf R-kvk-þf til að fara til Spánar til að sækja fíkniefni en ekki kvaðst hann hafa vitað um hvaða efni var að ræða. Hann kvað þau hafa fengið efnin afhent á hóteli úti og hafi þau verið í töskum. Ákærði kvað hafa verið rætt um að þau fengju 3 til 4 milljónir fyrir ferðina. Hann kvað það hafa komið fram í samskiptum þeirra við meðákærða A-kk-þf Þ-kk-þf að annar maður stæði á bak við hann, meðákærði hefði til dæmis þurft að ráðfæra sig við einhvern áður en hann tók ákvarðanir. Þá hafi meðákærði hvorki tiltekið magn efnanna né tegund við þau. Varðandi III. kafla kvaðst ákærði ekki hafa átt poka með kannabis og amfetamín sem fannst í forstofu íbúðarinnar. Hin efnin gætu hafa verið gömul efni sem hvorki hann né meðákærða E-kvk-nf R-kvk-nf hafi átt. Ákærði kannaðist við að hafa geymt fíkniefni fyrir meðákærða A-kk-þf Þ-kk-þf, sbr. II. kafla.

Ákærða J-kvk-nf S-kvk-nf neitaði sök. Hún kvaðst ekki hafa vitað af efnunum, sem greind eru í IV. kafla, á heimili hennar og meðákærða A-kk-ef Þ-kk-ef. Meðákærði hafi átt þau. Hún kvaðst fá maríhúana hjá honum til að reykja þegar sig langi í það. Þegar lögreglan hafi leitað heima hjá henni hafi hún verið nýbúin að reykja maríhúana. Hún hafi ekki átt efnin sem fundust heima hjá þeim í þetta skipti. Hún kvað 100.000 krónurnar sem fundust heima hjá henni hafa verið afgangur af örorkubótum sínum. Hún hafi geymt þær til að greiða húsleigu. Ákærða kvað O-kk-þf F-kk-þf G-kk-þf nokkrum sinnum hafa komið heim til þeirra, en hún kvaðst ekki vita um ætlaðan þátt hans í málinu.

O-kk-nf F-kk-nf G-kk-nf kom fyrir dóm og neitaði alfarið að eiga nokkurn þátt í málinu og ekkert vita um það. Hann kvaðst vera kunnugur ákærða A-kk-þgf Þ-kk-þgf og hafa komið á heimili hans en það hafi ekki verið oft. Ekki kvaðst hann geta borið um hvað þeir hafi rætt. Hann kannaðist við að ákærði hefði skuldað félaga sínum fé en hann hafi ekki verið að innheimta skuldina.

J-kk-nf K-kk-nf prófessor staðfesti matsgerð sem hann vann í málinu þar sem styrkleiki kókaínsins kemur fram og að framan var rakin. Hann kvað um mjög sterkt efni hafa verið að ræða og allnokkru sterkara en venjulega berist til rannsóknastofunnar.

IV

Ákærði A-kk-nf Þ-kk-nf hefur játað sök að öðru leyti en því að hann kvaðst ekki hafa lagt á ráðin með innflutning fíkniefnanna. Hér að framan var rakinn framburður hans og meðákærðu, E-kvk-ef R-kvk-ef og R-kk-ef M-kk-ef. Þar kemur fram að hann fékk þau til að fara í ferðina og sækja fíkniefnin og var milligöngumaður milli meðákærðu og mannsins sem hann kvað standa á bak við innflutninginn. Þá sá hann um að afhenda meðákærðu peninga fyrir fíkniefnunum og kostnaði. Ákærði lagði þannig á ráðin með meðákærðu um innflutning fíkniefnanna og verður hann því sakfelldur fyrir það sem honum er gefið að sök í I. kafla ákæru. Ákærði hefur játað sök í II. og IV. kafla. Samkvæmt framansögðu verður ákærði sakfelldur samkvæmt ákærunni en brot hans eru þar rétt færð til refsiákvæða.

Ákærðu, E-kvk-nf R-kvk-nf og R-kk-nf M-kk-nf, hafa haldið því fram að hlutverk þeirra hafi eingöngu verið að flytja fíkniefnin til landsins. Þessi framburður þeirra fær stuðning í framburði meðákærða A-kk-ef Þ-kk-ef svo og því sem fram er komið í öðrum gögnum málsins. Þrátt fyrir að fallist sé á að hlutverk ákærðu hafi verið með þessum hætti þá stóðu þau engu að síður, ásamt meðákærða, að innflutningi fíkniefnanna og verða því sakfelld fyrir það sem þeim er gefið að sök í I. kafla ákæru. Í III. kafla er þeim gefið að sök að hafa haft í vörslu sinni á heimili sínu fíkniefni sem þar eru greind og fundust við húsleit. Ákærðu hafa kannast við að hafa átt sumt af þessum efnum og eins hafa þau kannast við að meðákærði A-kk-nf Þ-kk-nf hafi geymt þar fíkniefni eins og rakið var. Með vísun til þessa telur dómurinn sannað að ákærðu hafi haft efnin, sem tilgreind eru í III. kafla, í vörslu sinni á heimili sínu og verða þau því sakfelld fyrir það sem þeim er þar gefið að sök. Samkvæmt framansögðu verða ákærðu sakfelld samkvæmt ákærunni en brot þeirra eru þar rétt færð til refsiákvæða.

Ákærða J-kvk-nf S-kvk-nf er í IV. kafla ákærð fyrir vörslu þar greindra fíkniefna. Hún hefur neitað sök en kannast við að hafa fengið maríhúana hjá meðákærða A-kk-þgf Þ-kk-þgf þegar hún þurfti á því að halda. Hjá lögreglu hafði ákærða kannast við að hafa átt „gras“ sem fannst á heimilinu. Meðákærði bar að hann hefði einn átt þessi fíkniefni. Með vísun til framburðar ákærðu og þess að fíkniefnin fundust á sameiginlegu heimili hennar og meðákærða er ekki óvarlegt að telja sannað að hún hafi haft maríhúana í vörslu sinni en ekki hass og tóbaksblandað kannabisefni. Ákærða verður því sakfelld samkvæmt þessu og er brot hennar rétt fært til refsiákvæða í ákærunni.

Við ákvörðun refsinga ákærðu, A-kk-ef Þ-kk-ef, E-kvk-ef R-kk-ef og R-kk-ef M-kk-ef, ber að hafa í huga að þau stóðu sameiginlega að því að flytja til landsins allmikið magn af sterku kókaíni. Hlutur þeirra er hins vegar mismikill. Ákærði A-kk-nf Þ-kk-nf fékk þau til verksins og hafði milligöngu um að koma til þeirra peningum og telst hans hlutur því mun meiri en hinna. Á hinn bóginn ber að líta til þess að ákærðu játuðu greiðlega og lögðu sitt af mörkum til að þess að málið upplýstist. Þá hefur ákærða E-kvk-nf R-kvk-nf ekki áður sætt refsingum og sakarferill meðákærðu, sem rakinn er hér að neðan, hefur ekki þýðingu við ákvörðun refsinga þeirra.

Ákærði A-kk-nf Þ-kk-nf hefur tvisvar verið sektaður fyrir fíkniefnalagabrot. Ákæru var frestað skilorðsbundið á hendur honum 2003 fyrir þjófnað og nytjastuld. Refsing ákærða nú verður ákveðin fangelsi í 3 ár. Til frádráttar skal koma gæsluvarðhald sem ákærði hefur sætt frá 23. apríl 2010.

Ákærða E-kvk-nf R-kvk-nf hefur ekki áður sætt refsingu. Refsing ákærðu verður ákveðin fangelsi í 2 ár. Til frádráttar skal koma gæsluvarðhald sem ákærða sætti frá 11. apríl 2010 til 5. maí sama ár.

Ákærði R-kk-nf M-kk-nf hefur verið sektaður fyrir umferðarlagabrot og skemmdarverk. Ákæru var frestað skilorðsbundið á hendur honum 2000 fyrir skemmdarverk. Refsing ákærða nú verður ákveðin fangelsi í 2 ár. Til frádráttar skal koma gæsluvarðhald sem ákærði sætti frá 11. apríl 2010 til 5. maí sama ár.

Ákærða J-kvk-nf S-kvk-nf hefur ekki áður sætt refsingu. Refsing ákærðu verður ákveðin 80.000 króna sekt. Með hliðsjón af 76. gr. almennra hegningarlaga telst hún hafa afplánað sektina með gæsluvarðhaldi sem hún sat í frá 23. til 30. apríl 2010.

Samkvæmt yfirliti yfir sakarkostnað nemur hann 912.317 krónum. Meðal kröfuliða er reikningur fyrir læknishjálp handa ákærða R-kk-þgf M-kk-þgf meðan hann sætti gæsluvarðhaldi að fjárhæð 2.600 krónur. Ekki verður séð að þessi kostnaður falli undir sakarkostnað, sbr. 216. gr. laga nr. 88/2008 og er honum hafnað. Þá verður ekki séð að þáttur ákærðu, J-kvk-ef S-kvk-ef, í málinu valdi því að hún verði dæmd til að greiða hluta af þessum sakarkostnaði. Önnur ákærðu verða hins vegar dæmd til að greiða hann óskipt eins og greinir í dómsorði.

Ákærðu verða dæmd til að greiða málsvarnarlaun verjanda sinna eins og greinir í dómsorði. Miðað við hversu veigalítill þáttur ákærðu, J-kvk-ef S-kvk-ef, er í málinu skal hún aðeins greiða málsvarnarlaun verjanda síns að einum tíunda hluta en að öðru leyti skulu þau greidd úr ríkissjóði.

Haldlögð fíkniefni verða gerð upptæk eins og nánar greinir í dómsorði. Krafan um að 100.000 krónur, sem fundust að Vesturbergi 191, verði gerðar upptækar byggir á 1. tl. 1. mgr. 69. gr. b almennra hegningarlaga. Samkvæmt þeirri grein má gera upptæk verðmæti, að hluta eða í heild, sem tilheyra einstaklingi sem gerst hefur sekur um brot, þegar það er til þess fallið að hafa í för með sér verulegan ávinning og það getur varðað að minnsta kosti 6 ára fangelsi. Í 2. mgr. sömu greinar er heimild til að gera upptæk verðmæti sem sambúðaraðili þess, sem brot hefur framið, hefur aflað nema þeirra hafi verið aflað eins og nánar greinir í greininni. Í 4. mgr. greinarinnar segir að sýni viðkomandi fram á að verðmætanna hafi verið aflað á lögmætan hátt skuli þau ekki gerð upptæk. Ákærðu, A-kk-nf Þ-kk-nf og J-kvk-nf S-kvk-nf, en þau eru sambúðarfólk, báru bæði að þessir peningar væru hluti af örorkubótum hennar. Samkvæmt nefndri 4. mgr. ber þeim að sanna þá staðhæfingu og það hafa þau ekki gert, hvorki með því að leggja fram gögn um að hún hafi verið á bótum á þessum tíma né með því að leggja fram gögn um hvenær bótagreiðslur runnu til hennar og hversu háar þær voru. Þá hafa heldur engin gögn verið lögð fram um húsleigugreiðslur þeirra, hvorki hversu há leigan var né hvernig greiðslu hennar var háttað. Ákærði A-kk-nf Þ-kk-nf hefur verið fundinn sekur um brot sem var til þess fallið að hafa í för með sér verulegan ávinning og er refsing við því allt að 12 ára fangelsi. Áskilnaði nefndrar lagagreinar hefur því verið fullnægt og verður orðið við kröfu ákæruvaldsins um upptöku á þessum fjármunum.

A-kk-nf Í-kk-nf héraðsdómari kvað upp dóminn.

D Ó M S O R Ð :

Ákærði, A-kk-nf Þ-kk-nf V-kk-nf, sæti fangelsi í 3 ár. Til frádráttar skal koma gæsluvarðhaldsvist ákærða frá 23. apríl 2010.

Ákærða, E-kvk-nf R-kvk-nf E-kvk-nf, sæti fangelsi í 2 ár. Til frádráttar skal koma gæsluvarðhaldsvist ákærðu frá 11. apríl til 5. maí 2010.

Ákærða, J-kvk-nf S-kvk-nf H-kvk-nf, greiði 80.000 krónur í sekt sem hún telst hafa afplánað í gæsluvarðhaldi.

Ákærði, R-kk-nf M-kk-nf J-kk-nf, sæti fangelsi í 2 ár. Til frádráttar skal koma gæsluvarðhaldsvist ákærða frá 11. apríl til 5. maí 2010.

Ákærðu, A-kk-nf Þ-kk-nf, E-kvk-nf R-kvk-nf og R-kk-nf M-kk-nf, greiði óskipt 909.717 krónur í sakarkostnað.

Ákærði A-kk-nf Þ-kk-nf greiði einn málsvarnarlaun verjanda síns, S-kk-ef A-kk-ef S-kk-ef hrl., 1.212.330 krónur.

Ákærða E-kvk-nf R-kvk-nf, greiði ein málsvarnarlaun verjanda síns, B-kk-ef J-kk-ef hrl., 802.321 krónu.

Ákærði, R-kk-nf M-kk-nf, greiði einn málsvarnarlaun verjanda síns, B-kk-ef H-kk-ef hrl., 830.559 krónur.

Málsvarnarlaun verjanda ákærðu, J-kvk-ef S-kvk-ef, V-kk-ef H-kk-ef V-kk-ef hrl., 635.150 krónur, skal ákærða greiða að einum tíunda hluta en að níu tíundu skulu þau greidd úr ríkissjóði.

Málsvarnarlaun er ákvörðuð með virðisaukaskatti.

Upptæk skulu vera 1.765,18 g af kókaíni, 1,65 g af amfetamíni, 38,77 g af hassi, 56,37 g af maríhúana og 1,6 g af tóbaksblönduðu kannabisefni og 100.000 krónur í reiðufé.

A-kk-nf Í-kk-nf